عراق-ین پایتاختی باغداد-دا حکومت بینا‌لاری و خاریجی میسیون نماینده‌لیک‌لری‌نین یئرلشدیگی یاشیل زونایا 5 عدد “کاتیوشا” راکتی ایله هوجوم ائدیلیب.
باش ناظیر عادل عبدالمهدی راکت‌لرین امریکانین باغداد سفیرلیگی‌نین اراضی‌سینه دوشدوگونو آچیقلاییب.
عراق-ین باش ناظیرلیک مطبوعات خیدمتی‌نین معلوماتینا گؤره، عبدالمهدی آچیقلاماسیندا “خاریجی میسیون  نماینده‌لیگینه قارشی دوشمنجه‌سینه ائدیلن هوجوم امریکا سفیرلیگی‌نین بیناسی‌نین ایچینه دوشن راکت‌لرله بیر داها حیاتا کئچیریلدی. غیری-قانونی بو حرکتی قیناییریق. تهلوکه‌سیزلیک قوه‌لریمیزه هوجومو ائدن‌لرین یاخالانیب عدالته تسلیم ائدیلمه‌سی اوچون تعلیمات وئردیک” ایفاده‌لرینی ایشلدیب.
بئله هوجوم‌لارین عراق-ین چئکیشمه ساحه‌سینه چئوریله بیله جگینه گتیریب چیخاراجاغی باره‌ده خبردارلیق ائدن عبدالمهدی اؤلکه‌دکی خاریجی میسیون نماینده‌لیک‌لرینی قوروما وظیفه‌سینه صادق اولدوق‌لارینی بیلدیریب.
دیگر طرف‌دن عراق مودافعه ناظیرلیگینده وظیفه‌لی بیری راکت هوجوملاریندان‌ سونرا امریکا-یا مخصوص حربی هلیکوپترلرین سفیرلیک بیناسی‌نین یئرلشدیگی اراضییه ائندیگینی سؤیله‌ییب.
وظیفه‌لی هلیکوپترلرله یارا‌لی‌لارین داشینمیش اولا بیله جگی احتیمالینی دیله گتیریب.
باشقا بیر تهلوکه‌سیزلیک قایناغیندان الده ائدیلن معلوماتا گؤره، راکت هوجوم‌لاریندا سفیرلیک‌دکی رستوراندا یانغین باش وئریب.
